Anak Ke-5

Anak Ke-5 merupakan sebuah siri drama televisyen keluarga Malaysia 2015 dibintangi oleh Chacha Maembong, Linda Hashim dan Janna Nick. Drama ini memulakan tayangan perdana di Slot Kelakarama TV9 dari 17 Januari 2015 hingga 25 April 2015, ia merupakan drama pertama yang disiarkan di slot ini. Ia juga diulang siar di Slot Iris TV3 bermula 17 Februari 2016 hingga 8 Mac 2016.

Siri ini boleh didapati melalui penstriman dalam talian di saluran YouTube rasmi TV3.

Sinopsis
menceritakan pulangnya anak perempuan ke pangkuan family tersayang setelah dicullik 22 tahun lepas. Ketua keluarga, Haji Din dan isterinya, Hajjah Salmiah mempunyai anak-anak lelaki dan perempuan yang sudah dewasa. Mereka terkejut apabila mendapati kepulangan anak mereka Marlina yang di culik 22 tahun ketika beliau berumur 1 tahun.

Haji Din dan isterinya penat mencari Marlina tetapi usaha mereka tidak mendatangkan hasil dan menganggap Marlina telah mati. Namun hakikatnya Marlina masih hidup dan telah didewasakan oleh penculiknya yang berada di Thailand. Marlina telah diberi nama lain iaitu Tini. Tini dibesarkan tanpa pengetahuan yang beliau mempunyai keluarga di Malaysia. Di bawah penjagaan keluarga angkatnya, Tini selalu ditinggalkan dan terpaksa hidup berdikari dalam usia yang mentah.

Sebelum ayah angkatnya mati, Tini diberitahu yang beliau adalah anak angkat dan keluarganya yang sebenar berada di Malaysia. Tini kemudiannya meninggalkan Indonesia dan menghubungi family di Malaysia dan beliau disambut dengan gembira sekali. Hajjah Salmiah dan Haji  Din amat terkejut mendengar hal ini. Akan tetapi, cara Marlina/Tini dibesarkan agak lain daripada cara Hajjah Salmiah dan Haji Din membesarkan anaknya yang lain. Disebabkan itu, Tini terpaksa sesuaikan dirinya bersama family asalnya. Pelbagai perkara yang kelakar berlaku dalam proses untuk sesuaikan diri.

Pelakon

Pelakon utama
 Chacha Maembong sebagai Tini/Marlina
 Janna Nick sebagai Marina
 Linda Hashim sebagai Mira
 Riz Amin sebagai Malik
 Liza Abdullah sebagai Hajjah Salmiah
 Adam Shah sebagai Mansur
 Elvina Mohamad sebagai Marlia

Pelakon pembantu
 Akmal Ahmad sebagai Ismail
 Mustaqim Bahadon sebagai Shah
 Ieka Zulkifli sebagai Yam
 Hana Ameera sebagai Ruby

Penampilan khas
 Sherie Merlis sebagai Munah
 Marup Mustapah sebagai Yassin

Pelakon kanak-kanak
 Wafiy sebagai Yusof
 Kissya Nick sebagai Maya

Rujukan

Drama Melayu 2015
Rancangan TV9
Rancangan TV3